**อุลตร้าแมนเกรท** (ญี่ปุ่น: ウルトラマンG（グレート）; โรมาจิ: *Urutoraman Gurēto*; ทับศัพท์: Ultraman Great) หรือในชื่อ **อุลตร้าแมน ทูวอร์ดสเดอะฟิวเจอร์** (อังกฤษ: ULTRAMAN: Towards the Future) เป็นละครโทรทัศน์ชุดโทคุซัทสึของซีรีส์อุลตร้าแมน ผลิตโดยสึบุรายะ โปรดักชั่น โดยเป็นผลงานที่ร่วมกับ SOUTH AUSTRALIAFILM ของประเทศออสเตเรีย มีจำนวนตอนทั้งหมด 13 ตอน

เนื้อเรื่อง
-----------

อุลตร้าแมนเกรท ต่อสู้กับ**สิ่งมีชีวิตที่ชั่วร้าย โกเดส** บนดาวอังคาร หลังจากการต่อสู้อันดุเดือด อุลตร้าแมนเกรท ก็เอาชนะ โกเดส ได้แต่ เซลล์ของโกเดสได้ปลิวไปบนโลก อุลตร้าแมนเกรท จึงต้องรวมร่างกับ แจ็ค ชินโด นักบินอวกาศที่มาปฏิบัติภารกิจบนดาวอังคาร เนื้อเรื่องนั้นเป็นดราม่าและแอ็คชั่นการต่อสู้ ระหว่างฮีโร่กับสัตว์ประหลาด

ตัวละคร
-------

### สมาชิกของ UMA

แจ็ค ชินโด (Jack Shindo)
ตัวเอกของเรื่องอายุ 26 ปี อดีตเจ้าหน้าที่สำรวจดาวเคราะห์ของหน่วยงานพัฒนาอวกาศแห่งภาคพื้นทวีปออสเตรเลีย เขาได้รวมร่างกับเกรทบนดาวอังคาร ในขณะปฏิบัติหน้าที่นั่นเอง หลังจากนั้นเขาจึงขอสมัครเข้าเป็นสมาชิกหน่วย UMA เขาเป็นชายมาดนิ่งผู้มีความรอบรู้ในหลาย ๆ ด้าน และเขามักจะ ยิ้มได้ทุกสถานการณ์ แม้จะเป็นเวลาคับขัน
อาร์เธอร์ แกรนท์ (Arthur Grant)
หัวหน้าสาขาที่มักจะออกปฏิบัติภารกิจแนวหน้าบ่อย ๆ เอาใจใส่ลูกทีมทุกคน เมื่อเกิดปัญหาขัดแย้งในหน่วยงาน เขาก็มักจะออกตัวแทนลูกน้องเสมอ
รอยด์ ไวล์เดอร์ (Lloyd Wilder)
รองหัวหน้าหน่วยผู้เคยเป็นอดีตนายทหาร เป็นคนค่อนข้างเจ้าระเบียบ มักใช้ความรู้ทางทหารให้เป็นประโยชน์ในภารกิจ
จีน เอโค่ (Jean Echo)
อดีตวิศวกรของหน่วยพัฒนาอวกาศ ปกติเธอจะรับหน้าที่วิเคราะห์หลักฐาน โดยเฉพาะวัตถุประหลาดจากนอกโลก
ชารล์ส มอร์แกน (Charles Morgan)
เจ้าหน้าที่ผู้มีความเชี่ยวชาญในด้านชีววิทยาและโบราณคดี อีกทั้งยังเป็นผู้รับผิดชอบด้านเครื่องยนต์กลไกต่าง ๆ มีทักษะการขับยานที่ยอดเยี่ยม
คิม เชาว์มิน (Kim Shaomin)
นักบินผู้บังคับเครื่องบินรบแฮมเมอร์ เธอเป็นผู้หญิงมีนิสัยชอบเอาชนะ ถนัดด้านการใช้อาวุธปืน
### อาร์มี่

บรูสเตอร์ (Lieutenant Brewster)
ไอค์ (Ike)

อุลตร้าแมนเกรท
--------------

ข้อมูลจำเพาะ

| อุลตร้าแมนเกรท |
| --- |
| ความสูง | 60 เมตร |
| น้ำหนัก | 58,000 ตัน |
| พลังกระโดด | 1500 เมตร |
| ความเร็วในการวิ่ง | 9 มัค |
| ความเร็วในการบิน | 26 มัค |
| ความเร็วในน้ำ | 6 มัค |
| ความเร็วในดิน | 3 มัค |
| อายุ | 17,000 ปี |
| ถิ่นกำเนิด | เนบิวล่า M78 นครแห่งแสง |

### ประวัติที่มา

นักรบอุลตร้าที่มีถิ่นกำเนิดมาจากกลุ่มดาวเนบิวล่า M78 ซึ่งอยู่ในอวกาศอันไกลโพ้น เขาได้ไล่ตาม โกเดส สิ่งมีชีวิตที่ชั่วร้าย จนมาถึงระบบสุริยะนี้ และได้รวมร่างกับ แจ็ค ชินโด ที่ได้รับบาดเจ็บจากการถูก โกเดส โจมตี เขาต้องต่อสู้กับเหล่าสัตว์ประหลาดและเอเลี่ยนต่างดาวที่ออกอาละวาด เนื่องด้วยอิทธิพลจาก โกเดสเซลล์ ซึ่งหลักๆ แล้วเขาจะปฏิบัติหน้าที่พิทักษ์โลกอยู่ในทวีปออสเตรเลียเสียเป็นส่วนใหญ่ และเพราะสภาพอากาศบนโลกที่มีมลพิษ จึงทำให้พลังงานของเขาต้องร่อยหรอลงอย่างรวดเร็ว และคงอยู่ในร่างของ อุลตร้าแมนเกรท ได้เพียงแค่ 3 นาทีเท่านั้น จิตของ อุลตร้าแมนเกรท กับ แจ็ค ชินโด จะแยกออกจากกันโดยสิ้นเชิง ซึ่งทั้งสองก็มีความเห็นที่ขัดแย้งกันบ้างในบางเวลา

### เดลต้า พลาสม่า

เดลต้า พลาสม่า (デルタ・プラズマー)
อุปกรณ์แปลงร่างรูปแบบจี้ห้อยคอที่เกรทมอบให้แจ็คบนดาวอังคาร เมื่อแจ็คเพ่งจิตไปที่เดลต้า พลาสม่า ที่ถืออยู่ในมือ พลังงานจะถูกปลดปล่อยออกมาจากคริสตัลที่อยู่ตรงใจกลาง ทำให้แจ็คสามารถแปลงร่างเป็น อุลตร้าแมนเกรทได้ โดยปกติแจ๊คจะห้อยมันไว้ติดตัวตลอดเวลา
### ท่าและความสามารถ

เบิร์นนิ่งพลาสม่า (バーニングプラズマ)
แม็กนั่มชูต (マグナムシュート)
นัคเคิลชูตเตอร์ (ナックルシューター)

UMA
---

**UMA** (ยูม่า) หรือในชื่อเต็มคือ **U**niversal **M**ulti Purpose **A**gency เป็นองค์กรนานาชาติที่ก่อตั้งขึ้นเพื่อรับมือกับปรากฏการณ์เหนือธรรมชาติและความแปรปรวนของสภาพอากาศ โดยมีกองกำลังทหารที่แยกตัวเป็นอิสระซึ่งพร้อมจะปฏิบัติภารกิจตามกฎขององค์กร

มีสาขากระจายอยู่ทั่วโลกโดยมีศูนย์ใหญ่อยู่ที่ประเทศอเมริกา ซึ่งนอกจากจะมีเครื่องบินรบแฮมเมอร์เป็นกำลังสำคัญแล้ว องค์กรนี้ยังมียุทโธปกรณ์ขั้นสูงอื่นๆ อยู่อีกมากมาย UMA สาขาภาคพื้นมหาสมุทรแปซิฟิกใต้จะมีฐานทัพอยู่บนเกาะใกล้กับทวีปออสเตรเลียและมีเจ้าหน้าที่คอยประจำการอยู่ราวๆ 50 นาย เดิมที UMA เป็นองค์กรที่ถูกจัดตั้งขึ้นเพื่อสร้างสันติภาพด้วยเทคนิคทางวิทยาศาสตร์ แต่หลังจากที่มีสัตว์ประหลาดปรากฏออกมาด้วยอิทธิพลจากโกเดสเซลล์ จึงทำให้องค์กรนี้มีภารกิจหลักคือการออกสำรวจสัตว์ประหลาดที่ปรากฏตัวในแต่ละพื้นที่และดำเนินภารกิจต่อต้านปราบปรามแทน

### ยานรบและพาหนะ

ฮัมเมอร์
ยานรบหลักของหน่วย UMA ใช้เครื่องยนต์เจ็ท และติดตั้งปืนเลเซอร์เป็นอาวุธหลัก
ซัลท็อป
รถจี๊ปที่ติดตั้งอุปกรณ์ไฮเท็คมากมาย และติดตั้งปืนลำแสงไว้เป็นอาวุธด้วย

สัตว์ประหลาดที่ปรากฏ
--------------------

สิ่งมีชีวิตชั่วร้าย โกเดส (邪悪生命体 ゴーデス)
* ความสูง: 83 เมตร
* น้ำหนัก: 127,000 ตัน
* สถานที่ปรากฏ: ดาวอังคาร

ร่างซึ่งเกิดจากการรวมตัวกันของ เรโทรไวรัส ซึ่งเป็นไวรัสที่มีสติปัญญาอันชาญฉลาดและเป็นบ่อเกิดของความชั่วร้าย มันคือสัตว์ประหลาดตัวแรกที่ อุลตร้าแมนเกรท ประมือด้วยบนดาวอังคาร เซลล์ของมันสามารถไปสิงสถิตย์กับสิ่งมีชีวิตอื่นๆหรือทำให้มนุษย์กลายเป็นสัตว์ประหลาดได้โดยการใช้โทรจิตหรือความเชื่อเข้าครอบงำมันใช้ความสามารถในการฟื้นคืนชีพจากเซลล์ที่เหลือเพียงส่วนเดียวแล้วบินจากดาวอังคารมายังโลก
อสูรกายสองหัว บรอส (双脳地獣 ブローズ)
* ความสูง: 72 เมตร
* น้ำหนัก: 9 หมื่น 4 พันตัน
* สถานที่ปรากฏ: ใต้ดินในเขตตัวเมือง

สัตว์ครึ่งบกครึ่งน้ำที่กลายร่างเป็นสัตว์ประหลาดด้วยผลจากโกเดสเซลล์ สมองที่หัวส่วนบนจะทำหน้าที่บังคับการเคลื่อนไหวส่วนสมองที่หัวด้านล่างจะใช้ในการนึกคิดสุดท้ายเกรทได้ใช้ท่า Burnning Plasma จัดการมันจนสิ้นท่า
สัตว์ประหลาดดึกดำบรรพ์ กิกะซอรัส (古代怪獣 ギガザウルス)
* ความยาว: 120 เมตร
* น้ำหนัก: 149,000 ตัน
* สถานที่ปรากฏ: ขั้วโลกใต้

ไดโนเสาร์ในช่วงต้นศตวรรษที่ยังคงมีชีวิตเหลือรอดอยู่ โดยการจำศีลอยู่ในภูเขาน้ำแข็งที่ขั้วโลกใต้ หลังจากผ่านยุคดึกดำบรรพ์มันก็ยังคงมีวิวัฒนาการเรื่อยมาจนกระทั่งมาฟื้นคืนชีพในยุคปัจจุบัน เมื่อน้ำแข็งละลายลงมันมีพลังชีวิตที่กล้าแข็งมากถึงขนาดที่โกเดสเซลล์ไม่สามารถแทรกตัวเข้าไปอาศัยอยู่ได้สุดท้ายมันกลับถูกแช่แข็งอีกครั้งหนึ่ง
มังกรเพลิงเหินเวหา เกลคาดอน (火炎飛龍 ゲルカドン)
* ความสูง: 67 เมตร
* น้ำหนัก: 6 หมื่น 5 พันตัน
* สถานที่ปรากฏ: ความนึกคิดของจิมมี่

สัตว์ประหลาดซึ่งถือกำเนิดจากโทรจิตที่ยังหลงเหลืออยู่ของสัตว์เลื้อยคลานที่กลายเป็นซากฟอสซิล กับ ความโกรธแค้นของจิมมี่ที่สูญเสียก๊าซ กิ้งก่าที่เป็นสัตว์เลี้ยงไป สุดท้ายถูกท่า Magnum Shoot ยิงจนร่างแหลกระเบิด
เทพมารวายุ เดกันจาห์ (風魔神 デガンジャ)
* ความสูง: 89 เมตร
* น้ำหนัก: 7 หมื่น 4 พันตัน
* สถานที่ปรากฏ: ออสเตรเลีย

เทพแห่งวายุผู้ส่งสัญญาณแห่งความพิโรธของปฐพี ซึ่งเป็นตำนานเล่าขานกันมาแต่โบราณของชาวอะบอริจิน ชนเผ่าบรรพบรุษของชาวออสเตรเลียแต่ด้วยผลจากโกเดสเซลล์จึงทำให้มันกลายร่างเป็นสัตว์ประหลาดขึ้นมามีตัวตนอยู่จริงทั่วร่างของมันจะมีพายุขนาดยักษ์คอยปกคลุมล้อมรอบอยู่แล้วมันจะเคลื่อนตัวไปยังสถานที่ต่างๆขนที่ปกคลุมตามลำตัวของมันจะช่วยป้องกันการโจมตีจากศัตรูได้สุดท้ายมันก็สลายกลายเป็นฝุ่นทรายด้วยท่า Magnum Shoot
สัตว์ประหลาดก๊าซพิษมายาหลอน บารันกัส (毒ガス幻影怪獣 バランガス)
* ความยาว: 79 เมตร
* น้ำหนัก: 129,000 ตัน
* สถานที่ปรากฏ: ใต้ดินในตัวเมือง

สแตนด์เลย์ ฮาการ์ด อดีตเพื่อนร่วมงานของ แจ็ค ชินโด ผู้ถูกโกเดสเซลล์เข้าสิงร่างแล้วตกเป็นทาสรับใช้ของมัน เขาคือผู้ที่ทำหน้าที่ควบคุมสัตว์ประหลาดตนนี้หลังจากที่มันถูก ลำแสงแอโร่ว์ บีม ทำลายลงไป เซลล์ส่วนหนึ่งของมันได้แอบซ่อนอยู่ในชั้นใต้ดินจากนั้นจึงมารวมร่างกับ โกเดส ในภายหลัง
เทพอารักษ์ กาเซโบ (守護獣 ガゼボ)
* ความสูง: 63 เมตร
* น้ำหนัก: 8 หมื่นตัน
* สถานที่ปรากฏ: ดินแดนศักดิ์สิทธิ์ในผืนป่า

หนึ่งในสายพันธุ์สัตว์เลี้ยงลูกด้วยนมขนาดใหญ่ซึ่งอาศัยอยู่ในป่าส่วนที่ลึกที่สุดมันโกรธแค้นมนุษย์ที่เข้าบุกรุกทำลายป่าเพื่อการพัฒนาที่ดินจึงได้ปรากฏตัวออกมามันจะใช้จมูกขนาดใหญ่ในการดมกลิ่นศัตรูที่เข้ามาบุกรุกภายในอาณาเขตของมันจุดอ่อนของมันคือเห็ดชนิดพิเศษที่อยู่ในป่า สุดท้ายมันได้ถูกผนึกกลับลงสู่ดินไป
สัตว์ประหลาดแมลง มาจาบา (昆虫怪獣 マジャバ)
* ความสูง: 78 เมตร
* น้ำหนัก: 7 หมื่น 5 พันตัน
* สถานที่ปรากฏ: พื้นที่เกษตรกรรม

สัตว์ประหลาดที่เกิดจาผลจากยาฆ่าแมลงที่มีชื่อว่า "Organo Chrorine PCB "จึงทำให้ดักแด้เกิดความเปลี่ยนแปลงทางกายภาพอย่างฉับพลัน มันปรากฏขึ้นมา 2 ตัวด้วยกัน ตัวผู้จะคอยบินวนเวียนอยู่บนท้องฟ้าเพื่อปกป้องตัวเมียที่ทำหน้าที่ฟักไข่จำนวนมากหลังจากที่มันถูกสารปรับสภาพที่หน่วย UMA ได้จัดเตรียมเอาไว้กับท่า Burnning Plasma ของเกรทเข้า พวกมันก็สูญสลายไปพร้อมกับไข่ทั้งหมด
พืชจักรกล ไบออส (電脳植物 バイオス)
* ความสูง: 80 เมตร
* น้ำหนัก: 9 หมื่น 9 พันตัน
* สถานที่ปรากฏ: มหาวิทยาลัยเซาท์เทิร์น

สิ่งมีชีวิตสายพันธุ์ใหม่ซึ่งเกิดจากการหลอมรวมตัวกันระหว่างสิ่งมีชีวิตอวกาศปริศนาซึ่งมีสติปัญญาขั้นสูงกับสุดยอดคอมพิวเตอร์ในมหาวิทยาลัยเซาท์เทิรน์มันได้วางแผนการกวาดล้างมนุษยชาติเอาไว้ เพื่อต้องการฟื้นฟูสภาพอากาศบนโลกที่สกปรกอยู่ในขณะนี้ให้กลับมาบริสุทธิ์อีกครั้ง มันสามารถดูดก๊าซไนโตรเจนและคาร์บอนไดออกไซด์แล้วปล่อยแก๊สออกซิเจนออกมาได้เร็วกว่าพืชปกติถึงหลายสิบเท่าแต่สุดท้ายเมื่อมันต้องเจอกับท่า Finger Beam ของเกรทเข้าไปก็เป็นอันสิ้นฤทธิ์
สิ่งมีชีวิตแปลงโฉม ริวโกร (変身生命体 リュグロー)
* ความสูง: 120 เมตร
* น้ำหนัก: 132,000 ตัน
* สถานที่ปรากฏ: อวกาศ

นักท่องอวกาศผู้แปลงกายเป็นดาวหางแล้วบินลงมายังโลกขณะอยู่บนโลกเขาจะใช้วิชาแปลงโฉมเปลี่ยนร่างตัวเองเป็นรถขายแฮมเบอร์เกอร์ส่วนสาวพนักงานขายก็คือ เวโรนิก้า ภรรยาของเขานั่นเองเขารู้สึกโกรธเคืองการกระทำของกองกำลังทหารที่ต้องการจะกำจัดเอเลี่ยนให้สิ้นซากจึงได้กลายร่างเดิมอีกครั้ง แต่หลังจากปะทะกับเกรทไปพักนึงแล้วเขาก็รู้สึกสงบจิตใจลงได้แล้วจากนั้นเขาก็แปลงกายกลับคืนสู่ร่างมนุษย์และเดินทางจากไป
เวโรนิก้า (変身生命体 ベロニカ)
ยานบินมีชีวิต UF-0 (円盤生物 UF-0（ユーエフ.ゼロ）)
* ความยาว: 15 ~ 180 เมตร
* น้ำหนัก: 12,000 ~ 184,000 ตัน
* สถานที่ปรากฏ: อวกาศ

เดิมมันเป็นเพียงวัตถุยานบินซึ่งถูกเก็บไว้ในโกดังหมายเลข 47 ของฐานทัพอากาศยานแต่หลังจากที่มันได้ซึมซับสติปัญญาของมนุษย์เข้าไปมันจึงกลายร่างเป็นสิ่งมีชีวิตขึ้นมาในที่สุดมันได้ต่อกรกับ อุลตร้าแมนเกรท อย่างดุเดือดโดยใช้ความสามารถในการบินเหนือความเร็วเสียงให้เป็นประโยชน์แต่พอเจอท่า Magnum Shoot เข้าไป มันก็ถึงกับกลัวจนบินหนีไปในอวกาศ
สัตว์ประหลาดอวกาศแห่งตำนาน ชิรารี่ (伝説宇宙怪獣 シラリー)
* ความสูง: 120 เมตร
* น้ำหนัก: 8 หมื่น 2 พันตัน
* สถานที่ปรากฏ: สุดขอบอวกาศ

หนึ่งในสัตว์ประหลาดที่ปรากฏตัวอยู่ใน "ตำนานแห่งความหายนะ"ที่เล่าสืบต่อกันมาแต่โบราณมันบินมาจากอีกฝากหนึ่งของอวกาศเพื่อหมายจะทำลายล้างเผ่าพันธุ์มนุษย์มันมีผิวหนังที่แข็งแกร่งทนทานมากถึงขนาดสามารถต้านทานการโจมตีของหน่วย ICBMได้อย่างสบายๆ นอกจากนี้มันยังมีปืนแสงเลเซอร์ที่แขนและไฟบรรลัยกัลป์ที่ยิงออกจากปากเป็นอาวุธ ทั้งยังมีท่าใช้หัวพุ่งเข้าชนอีกด้วยหลังการต่อสู้กับ อุลตร้าแมนเกรท มันได้ถูกขับไล่ให้กลับไปยังอวกาศอีกครั้ง
สัตว์ประหลาดใต้ทะเลลึกแห่งตำนาน โกดาร่า (伝説深海怪獣 コダラー)
* ความสูง: 62 เมตร
* น้ำหนัก: 9 หมื่น 4 พันตัน
* สถานที่ปรากฏ: ใต้ทะเลลึก

หนึ่งในสัตว์ประหลาดที่ปรากฏตัวอยู่ใน "ตำนานแห่งความหายนะ" ที่เล่าสืบต่อกันมาแต่โบราณ จุดประสงค์ของมันคือการทำลายล้างมนุษยชาติตามความประสงค์ของโลกมันมีพละกำลังที่แข็งแกร่งมากถึงขนาดสามารถเอาชนะ อุลตร้าแมนเกรท ลงได้แต่หลังจากนั้นมันก็ถูกปืนใหญ่ทัลซ่าร์ของหน่วย UMA ยิงจนระเบิดตายในที่สุด

รายชื่อตอน
----------

| ตอนที่ | ชื่อตอน | ผู้กำกับ | ผู้เขียนบท | ออกอากาศครั้งแรก
 |
| --- | --- | --- | --- | --- |
|  |
|
| 1 | **"มนุษย์ยักษ์สีเงิน"** Signs of Life (銀色の巨人)  | แอนดรูว์ โพวส์ | Terry Larsen | 4 มกราคม ค.ศ. 1992 (1992-01-04) |
| 2 | **"มังกรแช่แข็ง"** The Hibernator (凍てついた龍)  | แอนดรูว์ โพวส์ | Terry Larsen | 11 มกราคม ค.ศ. 1992 (1992-01-11) |
| 3 | **"เด็กหนุ่มผู้ถูกครอบงำ"** A Child's Dream (魅入られた少年)  | แอนดรูว์ โพวส์ | Terry Larsen | 18 มกราคม ค.ศ. 1992 (1992-01-18) |
| 4 | **"สายลมของเดกันจาห์"** The Storm Hunter (デガンジャの風)  | แอนดรูว์ โพวส์ | Terry Larsen | 25 มกราคม ค.ศ. 1992 (1992-01-25) |
| 5 | **"ทาสรับใช้ผู้มากับฝันร้าย"** Blast From The Past (悪夢からの使い)  | แอนดรูว์ โพวส์ | Terry Larsen | 1 กุมภาพันธ์ ค.ศ. 1992 (1992-02-01) |
| 6 | **"ศึกตัดสินกับฝันที่เลวร้าย"** The Showdown (悪夢との決着)  | แอนดรูว์ โพวส์ | Terry Larsen | 8 กุมภาพันธ์ ค.ศ. 1992 (1992-02-08) |
| 7 | **"เทพอารักแห่งพงไพร"** The Forest Guardian (森の守護神)  | แอนดรูว์ โพวส์ | Terry Larsen | 15 กุมภาพันธ์ ค.ศ. 1992 (1992-02-15) |
| 8 | **"การล้างแค้นที่ไร้รูปแบบ - เสียงเรียกของแมลง -"** Bitter Harvest (姿なき復讐 -昆虫の叫び-)  | แอนดรูว์ โพวส์ | Terry Larsen | 22 กุมภาพันธ์ ค.ศ. 1992 (1992-02-22) |
| 9 | **"โครงการพฤกษชีวศาสตร์ - นครแห่งพืชพันธุ์ -"** The Biospherians (バイオス計画 -植物都市-)  | แอนดรูว์ โพวส์ | Terry Larsen | 29 กุมภาพันธ์ ค.ศ. 1992 (1992-02-29) |
| 10 | **"บทเพลงของมนุษย์ต่างดาว"** Tourists From The Stars (異星人狂奏曲（エイリアンラプソディー）)  | แอนดรูว์ โพวส์ | Terry Larsen | 7 มีนาคม ค.ศ. 1992 (1992-03-07) |
| 11 | **"คลังเก็บหมายเลข 47"** The Survivalists (第47格納庫)  | แอนดรูว์ โพวส์ | Terry Larsen | 14 มีนาคม ค.ศ. 1992 (1992-03-14) |
| 12 | **"ชื่อนั้นคือ "ความหายนะ" - 2 สัตว์ประหลาดยักษ์แห่งตำนานปรากฏ -"** The Age of Plagues (その名は"滅亡（ほろび）" -伝説2大怪獣登場-)  | แอนดรูว์ โพวส์ | Terry Larsen | 21 มีนาคม ค.ศ. 1992 (1992-03-21) |
| 13 | **"ผู้กล้าชั่วนิจนิรันดร - 2 สัตว์ประหลาดยักษ์แห่งตำนานปรากฏ -"** Nemesis (永遠（とわ）なる勇者 -伝説2大怪獣登場-)  | แอนดรูว์ โพวส์ | Terry Larsen | 28 มีนาคม ค.ศ. 1992 (1992-03-28) |

ในสื่ออื่น
----------

การเผยแพร่สื่อ
--------------

อุลตร้าแมนเกรทได้เผยแพร่ในรูปแบบสื่อต่างๆ ในประเทศญี่ปุ่นโดยเริ่มจากรูปแบบม้วนวิดีโอ VHS และเลเซอร์ดิสก์ โดยถูกใช้ชื่อเรื่องทั้ง 2 ชื่อ ประกอบด้วย **อุลตร้าแมน G** (ญี่ปุ่น: ウルトラマンG; โรมาจิ: *Urutoraman Gurēto*) วางจำหน่ายเมื่อวันที่ 25 กันยายน ค.ศ. 1990 - 24 มกราคม ค.ศ. 1991 รวมทั้งหมด 3 ม้วน 7 ตอนและ **อุลตร้าแมน G ฮิทซัทสึ! ไดไคจูเค็ทเซ็น** (ญี่ปุ่น: ウルトラマンG 必殺！怪獣大決戦; โรมาจิ: *Urutoraman Gurēto Hissatsu! Kaijūdaikessen*) วางจำหน่ายเมื่อวันที่ 28 มีนาคม ค.ศ. 1991 ถึง 27 มิถุนายน ปีเดียวกัน รวมทั้งหมด 3 ม้วน 5 ตอน

นอกจากนี้ยังได้ออกอากาศทางโทรทัศน์ทางช่องทีวีดาวเทียมช่อง NHK-BS2 โดยออกอากาศทุกวันเวลา 8:30 - 9:00 ออกอากาศครั้งแรกเมื่อวันที่ 23 พฤศจิกายน ค.ศ. 1991 ถึงวันที่ 4 มกราคม ค.ศ. 1992 และได้ออกอากาศอีกครั้งในช่อง ทีบีเอสทีวี ทุกวันเสาร์เวลา 17:30 - 18:00 โดยออกอากาศตั้งแต่วันที่ 8 กรกฎาคม จนถึงวันที่ 30 กันยายน ค.ศ. 1995

ในส่วนประเทศไทยเคยออกอากาศทางสถานีโทรทัศน์ช่อง 9 อสมท. ออกอากาศทุกวันอาทิตย์เวลา 10:00 น. ออกอากาศเมื่อปี พ.ศ. 2536 นอกจากนี้ได้มีการผลิตวิดีโอขึ้นมาโดยถูกผลิตเป็น 2 บริษัทโดยบริษัทแรกคือบริษัท อีวีเอส ใช้ชื่อว่า **ยอดมนุษย์ อุลต้าแมน** และบริษัทที่ 2 เป็นของบริษัทไรท์พิคเจอร์ใช้ชื่อเรื่องว่า **ยอดมนุษย์ อุลตร้าแมน ผู้พิทักษ์อนาคต**

อ้างอิง
-------

1. ↑  "Ultraman Towards the Future". *epguides*. เก็บจากแหล่งเดิมเมื่อ November 10, 2020. สืบค้นเมื่อ November 10, 2020.

### บรรณานุกรม

* Holden, August (2014). *Looking Back at Ultraman: Towards The Future*. Shadowland Magazine. ASIN B01LW02JOZ.

แหล่งข้อมูลอื่น
---------------

* *อุลตร้าแมนเกรท* ที่อินเทอร์เน็ตมูวีเดตาเบส
* Ultraman G (Great) Blu-ray Box - Tsuburaya Production Promotion Page
* Ultraman G (Video 1)
* Ultraman G (Video 2)
* *Ultraman G Gudis' counterattack - Japan movie database* ที่เจแปนนิสมูวีเดตาเบส (ในภาษาญี่ปุ่น)
* Ultraman G Gudis' counterattack - allcinema
* *Ultraman G Monster Fighting Operation - Japan Movie Database* ที่เจแปนนิสมูวีเดตาเบส (ในภาษาญี่ปุ่น)
* Ultraman G Monster Fighting Operation - allcinema

| * ด
* ค
* ก
อุลตร้าซีรีส์ |
| --- |
| 

| ทีวีซีรีส์ |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ยุคโชวะ | 

|  |  |  |  |
| --- | --- | --- | --- |
| ระยะที่ 1 | 
* อุลตร้า คิว
* อุลตร้าแมน
* เซเว่น

|  |  |
| --- | --- |
| ผลงานที่เกี่ยวข้อง | 
* คิว ดาร์คแฟนตาชี
* เซเว่น X
* นีโอ คิว

 |

 |

|  |  |
| --- | --- |
| ระยะที่ 2 | 
* แจ็ค
* A (เอซ)
* ทาโร่
* เลโอ

 |

|  |  |
| --- | --- |
| ระยะที่ 3 | 
* เดอะ อุลตร้าแมน (โจเนียส)
* 80

 |

 |
| ยุคเฮเซย์ | 

|  |  |
| --- | --- |
| ระยะที่ 1 | 
* ทีก้า
* ไดน่า
* ไกอา

 |

|  |  |
| --- | --- |
| ระยะที่ 2 | 
* คอสมอส
* เน็กซัส
* แม็กซ์
* เมบิอุส

 |

 |
| ไดไคจูแบทเทิล และอุลตร้าแมนซีโร่ | 
* อุลตร้ากาแล็คซี่
* อุลตร้ากาแล็คซี่ NEO
* เรทสึเด็น และ ชินเรทสึเด็น
* ซีโร่ เดอะโครนิเคิล

 |
| นิวเจนเนอเรชันฮีโร่ส์ | 

|  |  |
| --- | --- |
| ทีวีซีรีส์ | 
* กิงกะ
* กิงกะ S
* X (เอ็กซ์)
* ออร์บ
* จี๊ด
* R/B (รู้บ)
* ไทกะ
* Z (เซต)
* ทริกเกอร์
* เดกเกอร์
* เบลซาร์

 |
| โครนิเคิล | 
* ออร์บ เดอะโครนิเคิล
* นิวเจนเนอเรชั่นโครนิเคิล
* โครนิเคิล ZERO＆GEED
* โครนิเคิล Z ฮีโร่ส์ออสเดสซี
* โครนิเคิล D
* นิวเจนเนอเรชั่นสตาร์ส

 |
| วาไรตี้ | 
* อุลตร้าโซน

 |

 |

 |

 |
| 

| ภาพยนตร์ |
| --- |
| 

|  |  |  |  |  |  |  |  |
| --- | --- | --- | --- | --- | --- | --- | --- |
| ภาพยนตร์จากผลงานยุคโชวะ | 

|  |  |
| --- | --- |
| ระยะที่ 1 | 
* อุลตร้า Q (ภาพยนตร์)
* อุลตร้าแมนรุ่นแรก
	+ โจเฮ็นไคจู
	+ ภาพยนตร์กำกับโดยจิโซจิ อาคิโอะ
	+ จงคืนชีพ

 |

|  |  |
| --- | --- |
| ระยะที่ 2 | 
* อภิมหาสงครามสัตว์ประหลาด

 |

|  |  |
| --- | --- |
| ระยะที่ 3 | 
* ZOFFY
* สตอรี่

 |

 |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| ภาพยนตร์จากผลงานยุคเฮเซย์ | 

|  |  |
| --- | --- |
| ภาพยนตร์ของทีก้า, ไดน่า และ ไกอา | 
* ทีก้า & ไดน่า เหล่านักรบจากดวงดาวแห่งแสง
* ทีก้า, ไดน่า & ไกอา ศึกใหญ่ทะลุมิติ
* ทีก้า THE FINAL ODYSSEY

 |

|  |  |
| --- | --- |
| ภาพยนตร์ของคอสมอส | 
* THE FIRST CONTACT
* 2 THE BLUE PLANET
* คอสมอส VS จัสติส THE FINAL BATTLE

 |

|  |  |
| --- | --- |
| ภาพยนตร์ของ N Project | 
* อุลตร้าแมน (เดอะเน็กซ์)

 |

|  |  |
| --- | --- |
| ภาพยนตร์ของเมบิอุส | 
* เมบิอุสและพี่น้องอุลตร้า
* 8 พี่น้องอุลตร้า

 |

|  |  |
| --- | --- |
| ภาพยนตร์ของซีโร่ | 
* กำเนิดอุลตร้าแมนซีโร่
* ศึกตัดสินครั้งใหญ่! จักรวรรดิทางช้างเผือก เบเรียล
* ซาก้า

 |

 |
| ภาพยนตร์ของนิวเจนเนอเรชันฮีโร่ส์ | 
* กิงกะ เธียเตอร์สเปเซียล
* กิงกะ เธียเตอร์สเปเซียล 2
* กิงกะ S เดอะมูวี่
* X เดอะมูวี่
* ออร์บ เดอะมูวี่
* จี๊ด เดอะมูวี่
* R/B ซีเลคท์ คริสตัลแห่งสายสัมพันธ์
* ไทกะ นิวเจนเนอเรชันส์ไคลแม็กซ์
* ทริกเกอร์ เอพิโซด Z
* เดกเกอร์ FINALE การเดินทางสู่อนาคต

 |

 |

 |
| 

| ออริจินัลวิดีโอ และ ซีรีส์เว็บ |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ออริจินัลวิดีโอ | 

|  |  |
| --- | --- |
| ออริจินัลวิดีโอของอุลตร้าแมนยุคยุคโชวะ | 
* อุลตร้าแมน VS มาสค์ไรเดอร์
* เซเว่น ยุคเฮเซย์

 |

|  |  |
| --- | --- |
| ออริจินัลวิดีโอของทีก้า, ไดน่า และ ไกอา | 
* ทีก้า คืนชีพมนุษย์ยักษ์แห่งยุคดึกดำบรรพ์
* ไดน่า การกลับมาของฮาเนจิโร่
* การกลับมาของไกอา

 |

|  |  |
| --- | --- |
| ออริจินัลวิดีโอของอุลตร้าแมนเมบิอุส | 
* เมบิอุส อาเมิร์ดดาร์กเนส
* เมบิอุส โกสท์รีเวิร์ส

 |

|  |  |
| --- | --- |
| ออริจินัลวิดีโอของอุลตร้าแมนซีโร่ | 
* อุลตร้าแกแลคซี่ ภาคพิเศษ อุลตร้าแมนซีโร่ ปะทะ ดาร์คล็อปส์ซีโร่
* คิลเลอร์เดอะบีทสตาร์

 |

 |
| ซีรีส์เว็บ | 
* ฮิคาริซาก้า
* ออร์บ THE ORIGIN SAGA
* อุลตร้ากาแล็คซี่ไฟท์
* เรกุลอส

 |

 |

 |
| 

| ในสื่อรูปแบบอื่น |
| --- |
| 

|  |  |
| --- | --- |
| รายการโทรทัศน์ | 
* ไนซ์
* อุลตร้าโคลอสเซียม

 |
| ผลงานร่วมมือกับต่างประเทศ | 
* USA
* เกรท
* พาวเวิร์ด

|  |  |  |  |
| --- | --- | --- | --- |
| ผลงานของไชโยโปรดักชัน | 
* หนุมานพบ 7 ยอดมนุษย์
	+ หนุมานพบ 11 ยอดมนุษย์
* ยักษ์วัดแจ้งพบจัมโบ้เอ

|  |  |
| --- | --- |
| ไม่ได้รับลิขสิทธิ์อย่างเป็นทางการ | 
* โปรเจกต์อุลตร้าแมน

 |

 |

 |
| ภาพยนตร์ | 
* ซีเอิร์ธ
* ชิน
* ไรซิ่ง

 |
| ซีรีส์เว็บ | ชิน ไฟท์ |
| ออริจินัลวิดีโอ | 
* เนออส

 |
| นวนิยาย | 
* Another Genesis

 |
| มังงะ | 
* ศึกยอดมนุษย์
* อุลตร้าไคจู คัตโตบิแลนด์!
* อุลตร้าจิ๋วนินจาบ๊อง
* ซูเปอร์ไฟเตอร์
* อิเดมิสึจิน
* ULTRAMAN

 |
| อนิเมะ | 
* อุลตร้าแมนคิดส์
* กราฟฟิตี้
* คอมปานี
* เนียน

 |
| เกม | 

|  |  |
| --- | --- |
| วิดีโอเกม | 
* Ultra Strategy Special Forces Sortie!
* อุลตร้าแมน
	+ ไคจูเทย์โคคุโนะเกียคุชู!
	+ ชูสึเกคิคาโตคุไต
	+ เกมยุค 91
	+ PS2
* คลับ
* เซเว่น
* A New Two Lights
* PD คอลเล็คชั่น 64
* ไทเค็ทสึ! อุลตร้าฮีโร่
* เน็กซัส
* ไฟท์ติ้งอีโวลูชั่น
* ไคจูบัสเตอร์ส
* อุลตร้าโคลอสเซียม
* มอนสเตอร์ฟาร์ม

 |
| ดาต้าการ์ดดัส | 
* ULTRA MONSTERS
* ไดไคจูรัช
* ฟิวชั่นไฟท์!

 |
| คอมปาจิฮีโร่ซีรีส์ | 
* แบตเทิลซอกเกอร์: ฟีลด์โนะฮาชะ

 |

 |
| สื่ออื่นๆ | 
* แอนโดรเมลอส

 |

 |

 |
| 

| ตัวละคร |
| --- |
| 

|  |  |  |  |
| --- | --- | --- | --- |
| อุลตร้าแมน | 
* รายชื่ออุลตร้าแมน
* อุลตร้าแมน
* โซฟี่
* เซเว่น
* เจ้าพ่ออุลตร้า
* เจ้าแม่อุลตร้า
* พี่น้องอุลตร้า
* คิง
* โนอา
* ซีโร่
* เบเรียล
* โทเรเกียร์

|  |  |
| --- | --- |
| ไม่ได้รับลิขสิทธิ์อย่างเป็นทางการ | 
* มิลเลเนี่ยม

 |

 |
| สัตว์ประหลาด | 
* โกโมร่า

 |

 |

 |
| 

| อื่นๆ |
| --- |
| 

|  |  |
| --- | --- |
| ผลงานที่เกี่ยวข้อง | 
* มิเรอร์แมน
* ไฟเยอร์แมน
* จัมโบ้เอ
* กริดแมน
* WoO

 |

 |

 |